اخر ليله

آخر ليله اغنيه مصريه غنتها شاديه

 كلمات الأغنية 
اخر ليله

و سهرنا لحد الفجر...مافات علينا...و صبح علا عنينا

و سهرنا ...و أتارى العمر ...كان ناسينا...و ياريته نسينا

كان الفرح معانا ليلتها...و كان الحب ليلتها تالتنا

و كانت ليله...احلا ليله

بس ياخسارة ساعتها...اد فرحتنا ساعتها

قلبى كان حاسس ليلتها

ان الليله دى آخر ليله

غريبه الساعات ...بتمر الساعات ...

م الصبح يا عينيا بتمر غريبه

من قبل ماييجى و انا حاسه بحاجات

مش عارفه ايه هيا ايه هيا غريبه

و اليوم ده مليانه بالاحساس دا هوا

من الصبح قلقانه ...قبل ماييجى هوا

ماشيه...رايحه جايه...اتزوق دلوقتى ولا بدرى شويه

و غريبه غريبه ايه جرا لى ايه؟...و ايه الحيره ديه و ايه الداعى ليها؟

ايه غير لى حالى ...اول مره هى يجينى حبيبى فيها؟

وكانت ليله...احلا ليله

بس ياخسارة ساعتها...اد فرحتنا ساعتها

قلبى كان حاسس ليلتها

ان الليله دى اخر ليله

نصيب...و بيقولو نصيب.

و غنو فى المواويل...ع المكتوب ياليل

و ع العين اللى تصيب...نصيب

و تبعد القريب...و يبقا الليل طويل ع المحبوب و ويل

ولا يرتاح فيه حبيب ...نصيب

و اليوم ده حقيقى حلمت ان حبيبى...جم سألو عليه

رد بصوته عليهم...سألته هتروح ليهم؟...و هتغيب اد ايه؟

قال لى جاى الليله...

و فاتت ييجى ميت ليله...علا اخر أحلا ليله

و كانت ليله...احلا ليله

بس ياخسارة ساعتها...اد فرحتنا ساعتها

قلبى كان حاسس ليلتها

ان الليله دى آخر ليله

 لينكات برانيه 

 اخر ليله https://m.youtube.com/watch?v=h56a7EGgn5s

 شوف 
ليستة اغانى شاديه

 مصادر 

تصنيف:اغانى شاديه
تصنيف:اغانى باللغه المصريه
تصنيف:كلمات اغانى